قانون آزادی ہند 1947ء

4 جولائی 1947ء نوں اک مسودہ قنون برطانوی پارلیمنٹ وچ پیش کیتا گیا۔ 15جولائی نوں دارالعوام نے اس دی منظوری دے دتی، 16 جولائی 1947ء نوں دار الامرا نے وی اس نوں منظور کیتا۔ 18 جولائی 1947ء نوں شاہ برطانیہ نے اس دی منظوری دے دتی، پھر اس قنون دے تحت تقسیم ہند عمل وچ لیائی گئی تے دو نویں دیس پاکستان تے بھارت وجود وچ آئے۔ قنون نوں شاہی اجازت 18 جولائی 1947ء نوں حاصل ہوئی۔ تے دو نویں ملک پاکستان تے بھارت 15 اگست نوں وجود وچ آئے۔

اس قنون دے اہم نکات درج ذیل نیں:
 دو نویں ملک  پاکستان تے بھارت بنائے جان گے ۔
 دونے ملک  مکمل طور اُتے آزاد و خود مختار ہون گے انہاں اُتے برطانوی حکومت مکمل طور اُتے ختم کر دتی جائے گی۔
 دوناں ملکاں دیاں اپنیاں مجالس قنون ساز ہون گئیاں جو انہاں ملکاں دے لیے آئین بناؤن گئیاں۔
 جدوں  تک نواں آئین نہیں بندا اس وقت تک 1935ء دا آئین رائج رہے گا دوناں ملکاں دیاں اسمبلیاں اس آئین وچ ترمیم دا اختیار رکھدیاں نیں۔
 حکومت برطانیہ تے ہندوستانی شاہی ریاستاں دے درمیان تمام معاہدے ختم کیتے جاندے نیں۔
 حکومت برطانیہ نوں ایہ اختیارات نہیں ہون گے کہ اوہ کسے ملک دی قنون ساز اسمبلی دے بنائے ہوئے قنون نوں رد جاں منظور کرے ایہ اختیارات اس ملک دے گورنر جنرل نوں حاصل نیں۔
 شاہ برطانیہ دے خطابات وچوں شہنشاہ ہند دا خطاب ختم کیتا جاندا اے۔

گٹھ:1947 وچ بین الاقوامی تعلقات
گٹھ:1947 وچ بھارت
گٹھ:1947 وچ پاکستان
گٹھ:بھارت تے دولت مشترکہ دیس
گٹھ:بھارت برطانیہ تعلقات
گٹھ:پاکستان برطانیہ تعلقات
گٹھ:تقسیم ہند
گٹھ:جولائی 1947 دیاں سرگرمیاں
گٹھ:قانون وچ 1947
گٹھ:برطانوی پارلیمانی ایکٹ 1947
گٹھ:پاکستان دی تریخ